Hans F. K. Günther

Hans Friedrich Karl GÜNTHER (n. la 16-a de februaro 1891 en Freiburg im Breisgau ; m. la 25-a de septembro 1968 samloke) estis germana eŭgenikisto kaj aŭtoro de pseŭdosciencaj verkoj pri la rasa teorio de la supereco de la "nordia raso" dum la Vajmara Respubliko kaj la nazia epoko. Li kreis la aspekton de scienca bazo por la ideologio de naziismo kaj havis signifan influon sur la germanan nazian politikon de rasa diskriminacio kaj genocido.

Günther skribis ke raso povus esti identigita en la sekva maniero.Raso estas homa grupo, kiu distingas sin de iu ajn alia homa grupo per sia propra ĝusta kombinaĵo de korpaj kaj mensaj karakterizaĵoj, kaj siavice produktas nur sian similan.Ĉi tiu difino de "raso" estis uzita en nazia propagando.

Kun siaj proksimume 30 rasideologiaj verkaĵoj publikigitaj inter 1920 ĝis 1944, kaj rezulte de sia laboro, Günther ricevis la kromnomojn "Rassengünther" (Rasa Günther) kaj Rassenpapst - Rasa Papo.

Kune kun Houston Stewart Chamberlain, li estas konsiderata unu el la kreintoj de la nacisocialisma rasa ideologio.Donna F. Ryan, John S. Schuchman. 2002. Deaf People in Hitler's Europe. Gallaudet University Press p. 19

 Kariero 
Filologo laŭ edukado. Membro de la NSDAP ekde 1932. Li instruis ĉe la universitatoj de Vieno, Berlino kaj Freiburg. En 1929 li publikigis "Mallonga Rasologio de la Germana Popolo", kiu akiris grandan popularecon. Membro de la Konsilio pri Eŭgeniko. 

Günther estis subtenanto de la tiel nomata "nordia movado". Stefan Breuer: Die Völkischen in Deutschland, Darmstadt 2008, ISBN 978-3-534-21354-2 , p. 115. Ekde 1930 li estis la ĉefredaktoro de la revuo Rasse, kiun eldonis ĉi tiu movado. W. Benz, H. Graml, H. Weiß, Enzyklopädie des Nationalsozialismus, 3-a eld., Munkeno 1998, p. 615.  

Post la Dua Mondmilito, Günther estis tenata en internigejoj dum tri jaroj ĝis oni konkludis, ke kvankam li estis parto de la nacisocialisma sistemo, li ne estis instiganto de ĝiaj krimaj agoj, kio igis lin malpli respondeca pri la sekvoj de siaj agoj. La Universitato de Freiburg defendis lin ĉe lia postmilita proceso. Tamen, eĉ post la falo de Nazia Germanio, li ne reviziis sian pensmanieron, neante la Holokaŭston ĝis sia morto. En 1951, li publikigis la libron "Kiel Elekti Edzon", en kiu li listigis bonajn biologiajn kvalitojn serĉendajn en geedzoj. Li daŭre argumentis, ke steriligo devus resti laŭleĝa opcio, kaj malgravigis la devigan steriligon uzatan en Nazia Germanio. En 1959, alia libro pri eŭgeniko estis publikigita, en kiu li argumentis, ke neinteligentaj homoj tro reproduktas en Eŭropo, kaj la sola solvo estis ŝtate subtenata familiplanado.
 Referencoj 

 Eksteraj ligiloj 

Kategorio:Germanaj antropologoj
Kategorio:Germanaj kuracistoj
Kategorio:Germanaj rifuzantoj de Holokaŭsto